b'\n_START_ARTICLE_\n9-1-1 (Pilipinas)\n_START_PARAGRAPH_\nAng 9-1-1 ay ang pambansang bilang pantelepono sa aberya ng Pilipinas. Ang pambansang bilang pantelepono sa aberya noon ay 1-1-7, at ito ay nabago noong 2016. Nasa pamamahala ito ng Kagawaran ng Interyor at Pamahalaang Lokal (DILG) at kinikilala rin ito sa opisyal na pangalan nito, Emergency Network Philippines (ENP). Kolokyal rin itong tinatawag na Patrol 911 (Patrol 117 noon), ang pangalang ginagamit ng Pambansang Pulisya ng Pilipinas, kung saang nanggaling ang bilang pantelepono. Ito ay ang nag-iisang bilang pantelepono sa aberya sa mundo na maaabutan sa pamamagitan ng boses (regular na teleponiya) at mabilisang pagmemensahe._NEWLINE_Mula sa pagtatag nito noong 2003, ang mga sentrong pantawag (call center) ng 9-1-1 sa buong bansa ay nag-asikaso sa 15 milyong tawag. Gayunpaman, ang nakakarami sa mga tawag patungong 9-1-1 ay mga biruang tawag (prank call). Dahil dito, inaanyahan ang mga pamahalaang lokal ng DILG na magpasa ng ordinansa na nagbibigay-parusa sa mga taong gumagawa ng biruang tawag sa 9-1-1.'